হরসিমরত তার রাজনৈতিক কর্মজীবন শুরু করেছিলেন ২০০৯ সালের ভারতীয় সাধারণ নির্বাচন থেকে। তিনি ১৫তম লোকসভায় ভারতীয় জাতীয় কংগ্রেস প্রার্থী রনিন্দর সিং এর বিরুদ্ধে ভোটে দাঁড়ান এবং তাকে ১,২০,৯৬০ ভোটে হারিয়ে ভাটিণ্ডা নির্বাচনী এলাকা থেকে নির্বাচিত হন। ৩রা ডিসেম্বর ২০০৯ সালে, তিনি প্রথম বক্তৃতা দেন। সেই বক্তৃতায় তিনি ১৯৮৪ সালের শিখ বিরোধী দাঙ্গায় মৃত ও ক্ষতিগ্রস্তদের পরিবার সম্পর্কে তার উদ্বেগ প্রকাশ করেছিলেন। মেয়ে সন্তানকে রক্ষা করা এবং পরিবেশ রক্ষায় গাছ বাঁচানোর জন্য তিনি "নানহি ছান" নামে একটি প্রকল্পে অংশ নিয়েছিলেন। ২০১৪ সালে, হরসিমরত ভারতীয় জাতীয় কংগ্রেস এবং পিপলস পার্টি অফ পাঞ্জাব এর যৌথ প্রার্থী, মনপ্রীত সিং বাদলকে পরাজিত করেন। এই নির্বাচনে তিনি ভাতিন্ডা থেকে এমপি হিসাবে পুননির্বাচিত হন। প্রধানমন্ত্রী নরেন্দ্র মোদীর সরকারে তিনি খাদ্য প্রক্রিয়াকরণ দপ্তরের একজন কেন্দ্রীয় মন্ত্রী হিসেবে নিযুক্ত হন।


বহিঃসংযোগ
ব্যক্তিগত জীবন
প্রাথমিক জীবন এবং শিক্ষা
রাজনৈতিক জীবন